**Ministru kabineta rīkojuma projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2009. gada 22. decembra noteikumu Nr. 1644 "Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus" 3. punkts, kas nosaka, ka līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, valsts pārvaldes uzdevumu nodrošināšanai gadījumos, ja netiek izpildītas līgumsaistības un no sadarbības partnera tiek iekasēts vai ieturēts līgumsods vai procentu maksājums par saistību neizpildi, citiem neparedzētiem gadījumiem un valstiski īpaši nozīmīgiem pasākumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši likuma "Par izziņas iestādes, prokuratūras vai tiesas nelikumīgas vai nepamatotas rīcības rezultātā nodarīto zaudējumu atlīdzināšanu" (turpmāk – Zaudējumu atlīdzināšanas likums) 7. panta ceturtajā daļā noteiktajam zaudējumu atlīdzības izmaksas kārtību, kā arī sociālo un darba garantiju atjaunošanas kārtību nosaka Ministru kabinets. Saskaņā ar Ministru kabineta 2004. gada 27. aprīļa noteikumu Nr. 433 "Iesniegumu iesniegšanas un izskatīšanas, darba garantiju un sociālo garantiju atjaunošanas un zaudējumu atlīdzības izmaksas kārtība" 5. punktu zaudējumu atlīdzību izmaksā Tieslietu ministrija no Tieslietu ministrijai šiem mērķiem paredzētajiem valsts pamatbudžeta līdzekļiem.Likumā "Par valsts budžetu 2017. gadam" valsts budžeta apakšprogrammā 03.06.00 "Zaudējumu atlīdzība nepamatoti aizturētajām, arestētajām un notiesātajām personām" ir paredzēti izdevumi sociālajiem pabalstiem 84 820 *euro* apmērā. Zaudējumu atlīdzināšanas likumā noteikto funkciju izpildei budžeta programmas finansējums uz 2017. gada 22. augustu ir izlietots 84 820 *euro*, jeb 100 % apmērā.Tieslietu ministrija iesniedza Ministru kabinetā pieprasījumu piešķirt līdzekļus zaudējumu atlīdzību izmaksām nepamatoti aizturētajām, arestētajām un notiesātajām personām. Ar Ministru kabineta 2017. gada 7. jūnija rīkojumu Nr. 307 (protokols Nr. 29 61. §) Finanšu ministrijai tika uzdots no valsts budžeta programmas 02.00.00 "Līdzekļi neparedzētiem gadījumiem" piešķirt Tieslietu ministrijai finansējumu, kas nepārsniedz 113 875 *euro*, lai saskaņā ar Tieslietu ministrijas un Ģenerālprokuratūras pieņemtajiem lēmumiem un tiesu spriedumiem izmaksātu zaudējumu atlīdzību nepamatoti aizturētajām, arestētajām un notiesātajām personām, kā arī Tieslietu ministrijai pieprasījumu par šā rīkojuma 1. punktā minēto finansējumu iesniegt Finanšu ministrijā atbilstoši faktiski pieņemtajiem Tieslietu ministrijas un Ģenerālprokuratūras lēmumiem un tiesu spriedumiem. Ar Ministru kabineta 2017. gada 7. jūnija rīkojumu Nr. 307 piešķirtie finanšu līdzekļi no valsts budžeta programmas 02.00.00 "Līdzekļi neparedzētiem gadījumiem" uz 2017. gada 23. augustu izlietoti 113 562,54 *euro* apmērā, atlikums 312,46 *euro*.2017. gada nepilnos astoņos mēnešos ir veikta zaudējumu atlīdzināšana 39 personām, vidējais zaudējuma atlīdzinājuma apmērs vienai personai – 5086,73 *euro*.Savukārt, pamatojoties uz Tieslietu ministrijas un Ģenerālprokuratūras lēmumiem un tiesu spriedumiem zaudējumu atlīdzināšanas lietās, kā arī saņemtajiem iesniegumiem/prasījumiem zaudējumu atlīdzības saņemšanai, vēl šogad Tieslietu ministrijai fiziskajām personām mantiskie un nemantiskie zaudējumi provizoriski būtu jāatlīdzina 69 566,90 *euro* apmērā.Rīkojuma projekts paredz uzdot Finanšu ministrijai piešķirt Tieslietu ministrijai no valsts budžeta apakšprogrammas "Līdzekļi neparedzētiem gadījumiem" finansējumu, kas nepārsniedz 69 255 *euro*, lai nodrošinātu zaudējumu atlīdzību izmaksu nepamatoti aizturētajām, arestētajām un notiesātajām personām saskaņā ar Tieslietu ministrijas, Ģenerālprokuratūras pieņemtajiem lēmumiem un tiesu spriedumiem. |
| 3. | Projekta izstrādē iesaistītās institūcijas | Tieslietu ministrija, Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Rīkojuma projekts šo jomu neskar. |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 69 255 | 0 | 0 | 0 |
| 2.1. valsts pamatbudžets | 0 | 69 255 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -69 255 | 0 | 0 | 0 |
| 3.1. valsts pamatbudžets | 0 | -69 255 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 69 255 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts aprēķins pievienots anotācijas pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi tiek segti no valsts budžeta programmas 02.00.00 "Līdzekļi neparedzētiem gadījumiem". |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija un Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē iesaistīto institūciju funkcijas un uzdevumus.Rīkojuma projekta izpilde neietekmē valsts pārvaldes institucionālo sistēmu. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Kalniņa 67036718

Dace.Kalnina@tm.gov.lv